আগামী সপ্তাহে ভারতে আমেরিকার ভাইস প্রেসিডেন্ট

ওয়েবডেস্ক: আমেরিকার (US) ভাইস প্রেসিডেন্ট (Vice President) জেডি ভান্স (JD Vance) ভারত (india) সফরে আসছেন। আগামী সপ্তাহেই তিনি দিল্লি আসবেন। প্রধানমন্ত্রী নরেন্দ্র মোদির সঙ্গে তাঁর বৈঠক রয়েছে। তিনি সাংস্কৃতিক অনুষ্ঠানে যোগ দিতে আগ্রা, জয়পুর যাবেন। গত নভেম্বরে দ্বিতীয়বারের জন্য আমেরিকার প্রেসিডেন্ট পদে শপথ নেন ডোনাল্ড ট্রাম্প। পদ মর্যাদায় ডোনাল্ড ট্রাম্প প্রশাসনের দুই নম্বর ব্যক্তি জেডি ভান্স। এই প্রথম বর্তমান ট্রাম্প সরকারের এই রকম শীর্ষ স্তরের কারও ভারত সফর। বিশ্বে এখন যুদ্ধ ও আর্থিক অস্থিরতা রয়েছে। তার মধ্যে এই বৈঠক। ভারতের সঙ্গে আমেরিকার বাণিজ্য চুক্তিও হওয়ার কথা রয়েছে।

ডোনাল্ড ট্রাম্প ক্ষমতায় এসেই একের পর এক সিদ্ধান্ত নিয়েছেন। যা বিশ্বকে নাড়িয়ে দিয়েছে। তার অভিঘাত পড়েছে ভারতেও। বিশেষ করে ট্রাম্পের রেসিপ্রোক্যাল ট্যারিফ বা পাল্টা শুল্ক বিশ্ব অর্থনীতিকে অস্থির করে তুলেছে। তিন মাসের জন্য ৭৫ টি দেশের উপর চাপানো ওই পাল্টা শুল্ক স্থগিত রাখার ঘোষণা করেছেন ট্রাম্প। তবে চীনের উপর বাড়াতে বাড়াতে ২৪৫ শতাংশে পৌঁছেছে। চীনের সঙ্গে শুল্ক যুদ্ধ শুরু হয়ে গিয়েছে। অনেকেই আশঙ্কা করছেন তা বাস্তবিকই যুদ্ধে পরিণত না হয়। তা হলে তৃতীয় বিশ্বযুদ্ধ অবশ্যম্ভাবী। সেসব নিয়ে ভারতের সঙ্গে বৈঠকে কথা হতে পারে। ট্রাম্পের শুল্ক নীতির জেরে ভারতের শেয়ার বাজারেও ধস নামে। ভারত তৃতীয় বৃহত্তম অর্থনীতির পথে এগোচ্ছে। স্বাভাবিকভাবেই বিশ্বজুড়ে প্রভাব ফেলবে এমন কোনও সিদ্ধান্তে ভারতকে উপেক্ষা করা আমেরিকার সম্ভব হবে না।

আরও পড়ুন: অতীত লিখতে পারেন না, কেন্দ্রকে ভর্ৎসনা সুপ্রিম কোর্টের

প্রধানমন্ত্রী নরেন্দ্র মোদির সঙ্গে ট্রাম্পের সখ্যতা রয়েছে। ফলে ভান্স ট্রাম্পের কোন বার্তা নিয়ে মোদির কাছে আসে সেটাই দেখার। উল্লেখ্য, জেডি ভান্সের স্ত্রী ঊষা ভান্স ভারতীয় বংশোদ্ভূত। এক অর্থে তিনি ভারতের জামাইও।

দেখুন অন্য খবর: